smcproject/ml-wiki-sentences huggingface dataset:
ആഫ്രിക്കയിലെയും മദ്ധ്യപൂർവേഷ്യയിലെയും ആദ്യ തീവണ്ടി ഗതാഗതമാണിത്.
ആധുനിക ഈജിപ്തിന്റെ പിതാവായി കരുതപ്പെടുന്ന മുഹമ്മദ് അലി പാഷ ആണ് സൂയസ് നഗരത്തിനും കെയ്റോ നഗരത്തിനും ഇടയിലായി തീവണ്ടി ഗതാഗതത്തിന്റെ ആവശ്യകത മുന്നോട്ട് വെച്ചത്.
യൂറോപ്പിനും ഭാരതത്തിനും ഇടയയിലെ കച്ചവട സാധ്യത കണക്കിലെടുത്തായിരുന്നു ഈ ആവശ്യം.
എന്നാൽ 1848-ൽ മുഹമ്മദ് അലി പാഷ മരണപ്പെട്ടതോടു കൂടി അദ്ദേഹത്തിന്റെ പിൻഗാമിയായ അബ്ബാസ് പാഷ തീവണ്ടി പാതയുടെ നിർമ്മാണ ഉത്തരവാദിത്തം ഏറ്റെടുത്തു.
1851-ൽ ഇതിനായി ഇംഗ്ലീഷ് റെയിൽവേ സിവിൽ എഞ്ചിനീയർ ആയിരുന്ന റോബർട്ട് സ്റ്റീഫൻസണെ അബ്ബാസ് ചുമതലപ്പെടുത്തി.
1854-ൽ ആദ്യ ഘട്ടത്തിൽ നിർമ്മിച്ച അലക്സാൻഡ്രിയയിലെ മദ്ധ്യധരണ്യാഴി തീരം മുതൽ കഫർ എൽ-സയ്യാത് വരെയുള്ള സ്റ്റാൻഡേർഡ് ഗേജ് തീവണ്ടി പാത ഗതാഗതത്തിനായി തുറന്നു കൊടുത്തു.
ഈജിപ്ഷ്യൻ ഭാഷ ഇംഗ്ലീഷ് വിലാസം https://ml.wikipedia.org/wiki/Egyptian_language
പ്രാചീന ഈജിപ്തിലെ ജനങ്ങൾ സംസാരിച്ചിരുന്ന ആഫ്രോ-ഏഷ്യാറ്റിക് ഭാഷാ സമൂഹത്തിൽ പെടുന്ന ഒരു ഭാഷയാണ്‌ ഈജിപ്ഷ്യൻ ഭാഷ എന്ന് വിളിക്കപ്പെടുന്നത്.
ഇപ്പോൾ ഈജിപ്റ്റിലെ ഭൂരിപക്ഷം ജനങ്ങളും സംസാരിക്കുന്നത് അറബി ഭാഷയാണ്.
ഈജിപ്ഷ്യൻ സിനിമ
ഒരു അറബ് രാജ്യമായ ഈജിപ്റ്റിന്റെ സിനിമാ വ്യവസായത്തെ ഈജിപ്ഷ്യൻ സിനിമ സൂചിപ്പിക്കുന്നു.
1976 മുതൽ ഇന്റർനാഷണൽ ഫെഡറേഷൻ ഓഫ് ഫിലിം പ്രൊഡ്യൂസേഴ്സ് അസോസിയേഷൻസ് ഇവിടെ കെയ്റോ ഇന്റർനാഷണൽ ഫിലിം ഫെസ്റ്റിവൽ നടത്തിവരുന്നു.
ചരിത്രം Poster for the Egyptian film Yahya el hub (1938).
Poster for the Egyptian film Berlanti (1944).
പ്രമാണം:Salah Zulfikar a Saladin.jpg Salah Zulfikar in the Egyptian film Saladin (1963).
ആരംഭകാലം
1896 മുതൽ ഈജിപ്ത്തിൽ നിശ്ശബ്ദ ചലചിത്രങ്ങൾ നിർമ്മിച്ചിരുന്നു.
1927-ൽ പുറത്ത് വന്ന ലൈലയാണ് ഈജിപ്ത്തിന്റെ ആദ്യത്തെ മുഴുനീള ചലച്ചിത്രം.
1930 മുതൽ 1936 വരെയുള്ള കാലയളവിൽ കുറഞ്ഞത് 44 മുഴുനീള ചലച്ചിത്രങ്ങൾ ഇവിടെ നിർമ്മിക്കപ്പെട്ടിട്ടുണ്ട്.
1936-ൽ, തലാത്ത് ഹാർബ് ആരംഭിച്ച മിസ്ർ സ്റ്റുഡിയോ ഹോളിവുഡിന്റെ പ്രമുഖ സ്റ്റുഡിയോകളുമായി തുല്യ പ്രാധാന്യം നേടി.
സുവർണ്ണകാലം
1940 മുതൽ 1960 വരെയുള്ള കാലഘട്ടം ഈജിപ്ഷ്യൻ സിനിമയുടെ സുവർണ്ണ കാലമായി കണക്കാക്കപ്പെടുന്നു.
ഇതും കാണുക Cinema of the world List of Egyptian films Media of Egypt Culture of Egypt അവലംബം കൂടുതൽ വിവരങ്ങൾ Viola Shafik, Popular Egyptian Cinema: Gender, Class, and Nation , American University in Cairo Press, 2007, ISBN 978-977-416-053-0 978-977-416-053-0 Walter Armbrust, "Political Film in Egypt" in: Josef Gugler (ed.) Film in the Middle East and North Africa: Creative Dissidence , University of Texas Press and American University in Cairo Press, 2011, ISBN 978-0-292-72327-6 978-0-292-72327-6, ISBN 978-9-774-16424-8 978-9-774-16424-8, pp 228–251 പുറത്തുനിന്നുള്ള കണ്ണികൾ Egyptian Cinema Profiles Currently Now Showing Movies Archived 2019-03-30 at the Wayback Machine .
Egyptian film at the Internet Movie Database African Media Program Comprehensive database of African media ShooFeeTV Archived 2019-01-08 at the Wayback Machine .
El-Cinema.com (an imdb inspired Egyptian/Arabic movie database) Egycinemas.com Archived 2019-03-30 at the Wayback Machine .
(Currently Now Showing Movies in Egypt)
ഈജിപ്ഷ്യൻ പ്രക്ഷോഭം (2011) ഇംഗ്ലീഷ് വിലാസം https://ml.wikipedia.org/wiki/2011_Egyptian_revolution ഈജിപ്ഷ്യൻ തെരുവിലെ പ്രക്ഷോഭം
2011 ജനുവരി 25 മുതൽ ഈജിപ്റ്റിന്റെ തെരുവുകളിൽ  നടന്നുകൊണ്ടിരിക്കുന്ന പ്രകടനങ്ങൾ,സമ്മേളനങ്ങൾ,നിസ്സഹകരണ പ്രതിഷേധങ്ങൾ, കലാപങ്ങൾ തുടങ്ങിയവയാണ് 2011-ലെ ഈജിപ്ഷ്യൻ പ്രക്ഷോഭം എന്ന് വിളിക്കപ്പെടുന്നത്.
പാപ്പിറസ് വിപ്ലവം എന്ന് ഇത് ഇന്റർനെറ്റിൽ വ്യാപകമായി വിശേഷിപ്പിക്കപ്പെടുന്നു.
കയ്റോവിലും ഈജിപ്റ്റിന്റെ ഇതര പട്ടണങ്ങളിലും ആയിരക്കണക്കിനു ജനങ്ങൾ ഉൾക്കൊള്ളുന്ന മാർച്ചുകളോടെയാണ് ഈ പ്രക്ഷോഭം ആരംഭിക്കുന്നത്.
പ്രാദേശികമായ പ്രതിഷേധങ്ങൾ മുൻ വർഷങ്ങളിൽ ഈജിപ്റ്റിൽ സ്ഥിരമായിരുന്നങ്കിലും 2011-ലെ ഈ പ്രക്ഷോഭം 1997-ലെ ബ്രഡ് കലാപത്തിനു ശേഷം ഈജിപ്റ്റ് കണ്ട ഏറ്റവും വലിയ പ്രതിഷേധ കലാപമാണ്.
വിവിധ വിശ്വാസികളേയും വിവിധ കോണിലുള്ള സാമൂഹ്യ-സാമ്പത്തിക പശ്ചാതലമുള്ളവരുടേയും പങ്കാളിത്തം കൊണ്ട് ഈ പ്രക്ഷോഭം അസാധരണമായ ഒന്നായി കണക്കാക്കപ്പെടുന്നു.
തുണീഷ്യയിലെ 2011 ലെ പ്രക്ഷോഭം ആരംഭിച്ച് ഒരാഴ്ചക്കകമാണ് ഈജിപ്റ്റിന്റെ തെരുവിലും പ്രകടനക്കാരും കലാപകാരികളും പ്രതിഷേധങ്ങളുമായി ഉയർത്തെഴുന്നേറ്റത്.
പ്രക്ഷോഭകരിൽ പലരും തങ്ങളുടെ പ്രക്ഷോഭത്തിലെ തുണീഷ്യൻ സ്വാധീനം പ്രതീകവൽകരിക്കാൻ തുണീഷ്യൻ പതാക കൈലേന്തിയത് കാണാമായിരുന്നു.
പോലീസിന്റെ ക്രൂരത,രാജ്യത്ത് നിലവിലുള്ള അടിയന്തരാവസ്ഥാനിയമം,സ്വതന്ത്രമായ തിരഞ്ഞെടുപ്പിന്റയും അഭിപ്രായസ്വാതന്ത്ര്യത്തിന്റെയും അഭാവം,അഴിമതി,ഉയർന്ന തൊഴിലില്ലായ്മ നിരക്ക്,വിലക്കയറ്റം, കുറഞ്ഞ കൂലി എന്നീ നിരവധി പ്രശ്നങ്ങളാണ് പ്രക്ഷോഭത്തിനു നിമിത്തമായത്.
സ്വാതന്ത്ര്യത്തിനും നീതിക്കും ഹുസ്നി മുബാറക്കിന്റെ ഭരണം അവസാനിപ്പിക്കുന്നതിനും ഈജിപ്ഷ്യൻ ജനതയുടെ താല്പര്യങ്ങൾ പ്രതിനിധീകരിക്കുന്ന ഒരു സർക്കാറിനും വേണ്ടി പ്രക്ഷോഭകാരികൾ ആവശ്യമുന്നയിച്ചിട്ടുണ്ട്.
റബ്ബർ ബുള്ളറ്റുകൾ, ബാറ്റൺ, ജലപീരങ്കികൾ, കണ്ണീർ വാതകം എന്നിവ  ഉപയോഗിച്ച് പ്രക്ഷോഭകാരികളെ ഈജ്പ്ഷ്യൻ സർക്കാർ ഇല്ലാതാക്കാനും തകർക്കാനും ശ്രമിച്ചു വരുന്നു.
എങ്കിലും ആളപായം പലയിടത്തു നിന്നും റിപ്പോർട്ട് ചെയ്യപ്പെട്ടിട്ടുണ്ട്.
2011 ജനുവരി 29 വരെ കുറഞ്ഞത് 105 ആളുകൾ മരണമടഞ്ഞതായി റിപ്പോർട്ട് ചെയ്യപ്പെടുന്നു.
പരിക്കുപറ്റിയവരിൽ 750 പോലീസുകാരും 1500 പ്രതിഷേധക്കാരും ഉൾപ്പെടുന്നു.
തലസ്ഥാന നഗരിയായ കൈറോ ഒരു യുദ്ധ മേഖലയായും കപ്പൽ താവള നഗരമായ സൂയസ് തുടരെയുള്ള അക്രമാസക്തമായ പോരാട്ടങ്ങൾക്ക് വേദിയാവുന്നതായും വിവരിക്കപ്പെടുന്നു.
പ്രതിഷേധങ്ങളോടുള്ള രാജ്യാന്തര തലത്തിലുള്ള പ്രതികരണം സമിശ്രമായിരുന്നു.
മിക്കവരും ഇരുപക്ഷത്തു നിന്നും സമാധാന പ്രതിഷേധങ്ങൾ വേണമെന്ന് ആവശ്യപ്പെടുന്നവരായിരുന്നു.
അതുവഴി രാജ്യത്തിൽ ഒരു പരിഷ്കാരം വേണമെന്ന് ആഗ്രഹിക്കുന്നവരും.
പലരാജ്യങ്ങളും ഈജിപ്റ്റിലുള്ള തങ്ങളുടെ പൗരന്മാർക്ക് യാത്രാ നിർദ്ദേശങ്ങൾ നൽകുകയും അവരെ അവിടെ നിന്ന് കോണ്ടുവരുന്നതിന് ശ്രമിച്ചു കൊണ്ടിരിക്കുകയും ചെയ്യുന്നു.
പ്രതിഷേധങ്ങളെ ഇല്ലാതാക്കുന്നതിനു വേണ്ടി ഹുസ്നി മുബാറക്ക് , തന്റെ സർക്കാറിനെ പിരിച്ചുവിടുകയും പട്ടാളമേധാവിയും ഈജിപ്ഷ്യൻ ചാരസംഘടനയുടെ മുൻ തലവനുമായ ഒമർ സുലൈമാനെ വൈസ് പ്രസിഡണ്ടാക്കി അവരോധിക്കുകയും ചെയ്തു.
ഹുസ്നി മുബാറക്ക് പ്രസിഡന്റ് പദവി ഒഴിയുന്നതായും പട്ടാളത്തെ ഭരണം ഏല്പിക്കുന്നതായും 2011 ഫെബ്രുവരി 11 ന് വൈസ്പ്രസിഡന്റ് ഒമർ സുലൈമാൻ പ്രഖ്യാപിച്ചു.
മുബാറക് കൈറോ വിട്ടുവെന്നും ഷറമുൽ ഷൈഖിലെ ചെങ്കടൽ തീര റിസോർട്ടിലുള്ള തന്റെ ഭവനത്തിലേക്ക് പോയതായും ഔദ്യോഗിക റിപ്പോർട്ടുകൾ സൂചിപ്പിക്കുന്നു.
2011 ജനുവരി 25 മുതൽ ഈജിപ്തിലെ ബഹുജന പ്രക്ഷോഭകാരികൾ ഹുസ്നി മുബാറക്ക് പ്രസിഡണ്ട് സ്ഥാനം ഒഴിയണമെന്നാവശ്യപ്പെട്ട് പ്രക്ഷോഭം തുടങ്ങി2011 ഫെബ്രുവരി 1-നു് അടുത്തു നടക്കാനിരിക്കുന്ന പ്രസിഡണ്ട് തെരഞ്ഞെടുപ്പിൽ മത്സരിക്കില്ലെന്ന് മുബാറക്ക് പ്രഖ്യാപിച്ചു.
2011 ഫെബ്രുവരി 11-നു് വൈസ് പ്രസിഡണ്ടായ ഒമർ സുലൈമാൻ , ജനുവരി 25-ൽ മുതലാരംഭിച്ച ബഹുജന പ്രക്ഷോഭത്തെത്തുടർന്ന് പ്രസിഡണ്ടായ ഹുസ്നി മുബാറക്ക് രാജിവെക്കുന്നതായും രാജ്യത്തിന്റെ ഭരണം ഈജിപ്ഷ്യൻ ആർമിക്ക് നൽകുന്നതായും പ്രഖ്യാപിച്ചു .
ഈജിപ്ഷ്യൻ മ്യൂസിയം
ഈജിപ്റ്റിന്റെ തലസ്ഥാനമായ കൈറോയിൽ സ്ഥിതിചെയ്യുന്ന ഒരു ലോക പ്രശസ്ത മ്യൂസിയമാണ് ഈജിപ്ഷ്യൻ മ്യൂസിയം അഥവാ കൈറോ മ്യൂസിയം .
പുരാതന ഈജിപ്ഷ്യൻ സംസ്കാരത്തിന്റെ അമൂല്യലായ നിരവധി പുരാവസ്തുക്കൾ ഈ സംഗ്രഹാലയത്തിൽ സൂക്ഷിച്ചിരിക്കുന്നു.
ചിത്രശാല 11 കിലോ സ്വർണ്ണത്തിൽ തീർത്ത തുത്തങ്ഖാമുനിന്റെ മുഖകവചം The Grave Mask of king Amenemope of the 21st dynasty സൂസനീസ് ഒന്നാമന്റെ മമ്മി മുഖകവചം ഖുഫുവിന്റെ ശില്പം ഖഫ്രെയുടെ പ്രതിമ മെങ്കോറിന്റെ പ്രതിമ അഖ്നാത്തെനിന്റെ അർദ്ധകായശില്പം തുത്മോസ് മൂന്നാമന്റെ ശില്പം നാമെർ ഫലകം മെർനെപ്ത  ശിലാഫലകം Mummy mask of Wendjebauendjed അവലംബം പുറം കണ്ണികൾ ഈജിപ്ഷ്യൻ മ്യൂസിയം (കെയ്റോ) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Egyptian Museum official website Photographic archive of Art and Architecture Archived 2015-07-01 at the Wayback Machine .
The Cairo Museum Egyptian Museum Unofficial Archived 2020-12-12 at the Wayback Machine .
Gallery of Items in the Egyptian Museum
ഈജിപ്ഷ്യൻ വിപ്ലവം 1952 ഇംഗ്ലീഷ് വിലാസം https://ml.wikipedia.org/wiki/Egyptian_Revolution_of_1952
ഈജിപ്റ്റിലെ ഫറൂക്കിനെ പുറത്താക്കുവാൻ വേണ്ടി മുഹമ്മദ് നജീബ് ഗമാൽ അബ്ദുന്നാസർ എന്നിവരുടെ നേതൃത്വത്തിൽ ഫ്രീ ഓഫിസേറ്സ് മൂവ്മെന്റ് 1952 ജൂലൈ 23-ന് തുടങ്ങിയ വിപ്ലവമാണ് ജൂലൈ വിപ്ലവം എന്നും അറിയപെടുന്ന ഈജിപ്ഷ്യൻ വിപ്ലവം ( അറബി ഭാഷ : ثورة 23 يوليو 1952‎).
ഈജിപ്ഷ്യൻ രാച്ചുക്ക്
രാച്ചുക്കുകൾക്കിടയിൽ ഇടത്തരം വലുപ്പം മാത്രമുള്ള ഒരു രാച്ചുക്കാണ് ഈജിപ്ഷ്യൻ രാച്ചുക്ക് .
കാപ്രമുൾഗിഡീ കുടുംബത്തിപെട്ടവയാണിവ.
ആഫ്രിക്കയിലും സൗത്ത് ഏഷ്യയിലും പരക്കെ കാണുന്ന വർഗ്ഗമാണിവ.
യൂറോപ്യൻ രാച്ചുക്കുകളെ അപേക്ഷിച്ചു വിളറിയ നിറത്തിലാണിവ കാണപ്പെടുന്നത് .
വലുപ്പത്തിലും ഇവ ചെറുതാണ്, മാത്രമല്ല കൂട് കൂട്ടുന്ന സ്വഭാവം ഇല്ലാത്ത ഇവ വെറും നിലത്തു ആണ് മുട്ടയിട്ട് അടയിരിക്കുന്നത്, രണ്ടു മുട്ടകൾ ആണ് ഒരു പ്രജനന കാലത്തു ഇവ ഇടുന്നത്.
ഈജിപ്ഷ്യൻ വുമൺ വിത് ഈയർറിങ്സ് ഇംഗ്ലീഷ് വിലാസം https://ml.wikipedia.org/wiki/Egyptian_Woman_with_Earrings
അമേരിക്കൻ ചിത്രകാരനായിരുന്ന ജോൺ സിംഗർ സാർജന്റ് 19-ആം നൂറ്റാണ്ടിന്റെ അവസാനം രചിച്ച ഒരു കലാസൃഷ്ടിയാണ് ഈജിപ്ഷ്യൻ വുമൺ വിത് ഈയർറിങ്സ് .
എണ്ണച്ചായത്തിൽ രചിക്കപ്പെട്ട ഈ ചിത്രത്തിൽ ഒരു ഈജിപ്ഷ്യൻ വനിതയെ ചിത്രീകരിച്ചിരിക്കുന്നു.
ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം കാണപ്പെടുന്നത്.
പാശ്ചാത്യ മതത്തിന്റെ ഉത്ഭവം കലയിലൂടെ എന്ന വിഷയത്തെക്കുറിച്ച് സമഗ്രപഠനം നടത്തുന്ന ഒരു പദ്ധതിയുടെ ഭാഗമായി, സാർജന്റ് ഈജിപ്ത് , ഗ്രീസ് , തുർക്കി എന്നിവിടങ്ങളിലേക്ക് ഒരു യാത്ര നടത്തുകയുണ്ടായി.
ഈ യാത്രയിൽ അദ്ദേഹം പകർത്തിയ ചിത്രങ്ങൾക്കിടയിലെ ഈ ചിത്രവും  മറ്റൊരു ചിത്രമായ ഈജിപ്ഷ്യൻ വുമണും പിന്നീട് മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ എത്തിച്ചേർന്നു.
മെട്രോപൊളിറ്റൻ മ്യൂസിയത്തിന്റെ ഗാലറി 774 ൽ ഈ ചിത്രം പ്രദർശിപ്പിച്ചിരിക്കുന്നു.
കല്ലുവാതുക്കൽ കത്രീന ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
2001ൽ പ്രദർശനത്തിന് എത്തിയ ഒരു മലയാള ചലച്ചിത്രം ആണ് കല്ലുവാതുക്കൽ കത്രീന .
എ.ടി ജോയ് ആണ് ഈ ചിത്രം സംവിധാനം ചെയ്തത്.
അഭിനേതാക്കൾ ഷക്കീല സജിനി റോഷിനി
കല്ലുവാതുക്കൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kalluvathukkal_Gramapanchayat
കല്ലുവാതുക്കൽ പഞ്ചായത്ത് കൊല്ലം ജില്ലയുടെ ഇത്തിക്കര വികസന ബ്ളോക്കിൽപെടുന്ന പഞ്ചായത്താണ് .
ഇതിന്റെ വിസ്തീർണ്ണം 38 ചതുരശ്ര കിലോമീറ്റർ ആണ്.
കല്ലുവാതുക്കൽ ഗ്രാമപഞ്ചായത്തിൽ 23വാർഡുകൾ ആണുള്ളത്.
അതിരുകൾ കിഴക്ക് - കിഴക്ക് പള്ളിക്കൽ പഞ്ചായത്ത് പടിഞ്ഞാറ് - പടിഞ്ഞാറ് ചാത്തന്നൂർ, പൂതക്കുളം, ഇളകമൺ പഞ്ചായത്തുകൾ വടക്ക് -  വടക്ക്  ഇത്തിക്കര ആറ് തെക്ക്‌ - തെക്ക് നാവായിക്കുളം പഞ്ചായത്ത് സാമൂഹികം
പുണ്യ പുരാതന ശ്രീരാമ ക്ഷേത്രം മാർതോമ പള്ളി മുസ്ലിം പള്ളി പാരിപ്പള്ളി ശ്രീ ഗുരുനാഗപ്പൻ കാവ് ക്ഷേത്രം,പാമ്പുറം ശ്രീ വിഷ്ണുപുരം ക്ഷേത്രം,കൊടുമൂട്ടിൽ   ഭദ്രകാളി ക്ഷേത്രം, മേവനക്കോണം ക്ഷേത്രം,പാരിപ്പള്ളി മാടൻകാവ് ദേവീ ക്ഷേത്രം,കല്ലുവാതുക്കൽ മാടൻ കാവ്ക്ഷേത്രം,
പേരുവെട്ടിക്കാവ് നാഗരാജ ക്ഷേത്രംഎന്നിവ ഈ ഗ്രാമത്തിൽ സ്ഥിതി ചെയ്യുന്നു.
ഇന്ത്യയിലെ ആദ്യത്തെ ഇ എസ് ഐ മെഡിക്കൽ കോളേജ് കല്ലുവാതുക്കൽ പഞ്ചായത്തിലാണ്.
വാർഡുകൾ വരിഞ്ഞം അടുതല വിലവൂർകോണം വട്ടക്കുഴിയ്ക്കൽ ഇളംകുളം വേളമാനൂർ കിഴക്കനേല കുളമട പുതിയപാലം കോട്ടയ്ക്കേറം കടമ്പാട്ടുകോണം ചാവർകോട് ഏഴിപ്പുറം പാരിപ്പള്ളി ഇ.
എസ്.ഐ മീനമ്പലം കരിമ്പാലൂർ കുളത്തൂർകോണം ചിറക്കര പാമ്പുറം മേവനകോണം നടയ്ക്കൽ കല്ലുവാതുക്കൽ സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ഇത്തിക്കര വിസ്തീര്ണ്ണം 35.57 ചതുരശ്ര കിലോമീറ്റർ ജനസംഖ്യ 42238 പുരുഷന്മാർ 20387 സ്ത്രീകൾ 21851 ജനസാന്ദ്രത 1187 സ്ത്രീ : പുരുഷ അനുപാതം 1072 സാക്ഷരത 89.31% അവലംബം
http://lsgkerala.in/kalluvathukkalpanchayat Archived 2015-12-07 at the Wayback Machine .
കല്ലുസോഡ കല്ലുസോഡാ കുപ്പികൾ
ജലത്തിൽ കാർബൺ ഡയോക്സൈഡ് നിറച്ച ദാഹശമനിയാണ് കല്ലുസോഡ .
ഈ ജലം സോഡാജലം എന്നറിയപ്പെടുന്നു.
ജലം നിറക്കുന്ന കുപ്പിയുടെ പ്രത്യേകത മൂലമാണ് ഇവ കല്ലുസോഡ എന്നറിയപ്പെടുന്നത്.
കുപ്പിയുടെ കഴുത്തുഭാഗത്ത് ഒരു ഗോലി (വട്ട്) ഉൾപ്പെടുത്തിയാണ് കുപ്പി നിർമ്മിക്കുന്നത്.
ജലം നിറച്ച ശേഷം പ്രത്യേകമായ സംവിധാനം വഴി കുപ്പിയിൽ കാർബൺ ഡയോക്സൈഡ് നിറയ്ക്കുമ്പോൾ ഈ ഗോലി ഉയർന്ന് കുപ്പിയുടെ വായ അടയുന്നു.
കുപ്പിയുടെ വായയിൽ കൈവിരൽ കടത്തിയോ പ്രത്യേക അടപ്പ് ഉപയോഗിച്ചോ ആണ് കുപ്പിക്കുള്ളിലെ വാതകം പുറന്തള്ളുന്നത്.
ശേഷം ഇത് കുടിക്കാൻ ഉപയോഗിക്കുന്നു.
ബ്രിട്ടീഷുകാരുടെ കാലം മുതൽ മലയാളിയുടെ ജീവിതത്തിന്റെ ഭാഗമായിരുന്നു കല്ലുസോഡ.
എന്നാൽ, വ്യാവസായികമായ പുരോഗതി മൂലം ഇവയുടെ ഉപയോഗം ഇന്ന് കുറവാണ്.
കല്ലുവാതുക്കൽ ഇംഗ്ലീഷ് വിലാസം https://ml.wikipedia.org/wiki/Kalluvathukkal
8°49′0″N 76°44′0″E ﻿ / ﻿ 8.81667°N 76.73333°E ﻿ / 8.81667; 76.73333 കൊല്ലം ജില്ലയിലെ ഒരു ഗ്രാമമാണ് കല്ലുവാതുക്കൽ .
ഇന്ത്യയിലെ ആദ്യത്തെ ഇ.
എസ്. ഐ മെഡിക്കൽ കോളേജ് സ്ത്ഥചെയ്യുന്നത് കല്ലുവാതുക്കല്ലിൽ അണ്.
ഇന്ത്യയിലെ ആദ്യത്തെ അസോള ഗ്രാമവും കല്ലുവാതുക്കൽ അണ്.
കൊല്ലം ജില്ലയുടെ ഇത്തിക്കര വികസന ബ്ളോക്കിൽപെടുന്ന 5 പഞ്ചായത്തുകളിൽ ഏറ്റവും വലിയ പഞ്ചായത്താണ് കല്ലുവാതുക്കൽ പഞ്ചായത്ത്.
ഏകദേശം 38 ച:കി.
വിസ്തൃതിയിൽ വ്യാപിച്ച് കിടക്കുന്ന പ്രദേശമാണ് കല്ലുവാതുക്കൽ ഗ്രാമം.
വടക്ക് ജലനാദം മുഴക്കി ഒഴുകി വരുന്ന ഇത്തിക്കര ആറിന്റെ തീരവും, തെക്ക് മലയോര റോഡും പാടശേഖരങ്ങളും, കിഴക്ക് കുന്നുകളും താഴ്വരകളും പടിഞ്ഞാറ് കേരവൃക്ഷങ്ങളും തിങ്ങിനിറഞ്ഞ സമതല പ്രദേശങ്ങളും ഒത്തിണങ്ങിയതാണ് കല്ലുവാതുക്കൽ ഗ്രാമം.
കേരളത്തിലെ അതിപുരാതനങ്ങളായ രണ്ട് തലസ്ഥാന നഗരങ്ങളാണ് കൊല്ലവും, കൊടുങ്ങല്ലൂരും.
അതിൽ ഇന്നും ഒരു നഗരമെന്ന നിലയിൽ തലയുയർത്തി നിൽക്കുന്ന കൊല്ലത്തിനടുത്ത് ദേശീയപാതയ്ക്കരികിലായി ഒരു പർവ്വതത്തിന്റെ ഗർവ്വോടെ അംബരചുംബിയായി നിൽക്കുന്ന ഒരു പാറ ഉണ്ടായിരുന്നു.
വെള്ളാരം കല്ല് പോലെ മനോഹരവും കരിങ്കല്ലിന്റെ ബലവുമുള്ളതായിരുന്നു ഈ പാറ.
“പാറയുടെ സമീപം” എന്നർത്ഥത്തിലാണ് ഗ്രാമത്തിന് കല്ലുവാതുക്കൽ എന്ന് പേര് ലഭിച്ചത്.
പഞ്ചായത്തിലെ പേരെടുത്തു കാട്ടിയിരുന്ന “കല്ലുവാതുക്കൽ പാറ” ഗതകാലസ്മരണകൾ അയവിറക്കിക്കൊണ്ട് ഇന്നൊരു ചെറിയ ജലാശയമായി കണ്ണീർ പൊഴിക്കുന്നു.
കല്ലുവാതുക്കൽ പഞ്ചായത്ത് ഒരു കാർഷിക മേഖലയാണ്.
നിമ്നോന്നതങ്ങളായ ഭൂപ്രകൃതിയാണ് പഞ്ചായത്തിന്റെ ഏറിയ ഭാഗവും.
വടക്ക് മരക്കുളം മുതൽ വെളിനല്ലൂർ വരെ ഉദ്ദേശം 10 കി.
നീളത്തിൽ ഇത്തിക്കര ആറും, പടിഞ്ഞാറ് ചാത്തന്നൂർ, പൂതക്കുളം, ഇളകമൺ പഞ്ചായത്തുകളും, തെക്ക് നാവായിക്കുളം പഞ്ചായത്തും, കിഴക്ക് പള്ളിക്കൽ പഞ്ചായത്തും ഉൾപ്പെട്ട അതിർത്തിക്കുള്ളിൽ 36.57 ച.
വിസ്തീർണ്ണത്തിൽ വ്യാപിച്ചു കിടക്കുന്ന ഒരു ഭൂപ്രദേശമാണ് ഇത്.
പഞ്ചപാണ്ഡവൻമാർ കല്ലുവാതുക്കൽ പാറയുടെ മുകളിൽ താമസിച്ചിരുന്നതിന്റെ അടയാളങ്ങൾ ഈ തലമുറയിലുള്ളവർ നേരിട്ട് കണ്ടിട്ടുണ്ടെന്നാണ് പറയപ്പെടുന്നത്.
ഉരുളി കമഴ്ത്തിയ പാടും വറ്റാത്ത ഒരു കുളവും പാറ പൊട്ടിച്ചു തുടങ്ങിയ കാലം വരെ ഇവിടെ ഉണ്ടായിരുന്നു.
പാഞ്ചാലി അരി കഴുകി ഒഴിച്ച കാടി ചിറക്കര ദേശത്തുകൂടി ഒഴുകി പോളച്ചിറ കായലിൽ ചെന്ന് ചേർന്നു എന്നും അങ്ങനെ ആ കായലിന് കാടിയുടെ നിറം ഉണ്ടായെന്നുമാണ് ഐതിഹ്യം.
പോളച്ചിറ കായലിന് കാടിച്ചിറ എന്നും പേരുണ്ട്.
പാറയ്ക്ക് പടിഞ്ഞാറുഭാഗത്തുള്ള അതിമനോഹരമായിരുന്ന മുസാവരി ബംഗ്ളാവിൻ കുന്നിൽ ശ്രീമൂലം തിരുനാൾ മഹാരാജാവും അതുകഴിഞ്ഞ് ചിത്തിരതിരുനാളും യാത്രാമദ്ധ്യേ വിശ്രമിക്കുമായിരുന്നു.
ഈ ബംഗ്ളാവിൻ കുന്ന് പിൽകാലത്തെ സി.പി യുടെ പട്ടാള ക്യാമ്പായി മാറി.
ഉണ്ണുനീലി സന്ദേശത്തിൽ പരാമർശിക്കുന്ന ചിറക്കര ദേവീക്ഷേത്രവും, കൂത്തും കൂടിയാട്ടവും നിലനിന്നിരുന്ന ചെന്തുപ്പിൽ ക്ഷേത്രവും, തെക്കൻ തിരുവിതാംകൂറിലെ ഏറ്റവും പ്രസിദ്ധമായ രാമപുരം ക്ഷേത്രവും, രാജവാഴ്ച നിലനിന്നിരുന്ന വേളമാനൂർ അമ്പലവും, മീനമ്പലം ജംഗ്ഷനിൽ ഒറ്റപ്പാറയിൽ മേൽക്കൂര നിർമ്മിച്ച് അതിനുള്ളിൽ മൂന്ന് മത്സ്യങ്ങളുടെ രൂപം വൃത്താകൃതിയിൽ കൊത്തിവച്ച് നിർമ്മിച്ചിട്ടുള്ള വഴിയമ്പലവും എല്ലാം കല്ലുവാതുക്കൽ ഗ്രാമത്തിന്റെ പൌരാണിക സാംസ്കാരിക ജീവിതത്തിന്റെ ഒളിമങ്ങാത്ത മുദ്രകളാണ്.
ശ്രീരാമപുരം ക്ഷേത്രത്തിൽ സ്വർണ്ണ കൊടിമരം പോലും ഉണ്ടായിരുന്നതായിട്ടാണ് ചരിത്രം.
കരുമ്പാലൂർ ഗോപാലക്കുറുപ്പ്, വരിഞ്ഞം രാഘവൻ പിള്ള എന്നീ സമര നായകൻമാരെ സംഭാവന ചെയ്യാൻ കല്ലുവാതുക്കൽ പഞ്ചായത്തിന് കഴിഞ്ഞിട്ടുണ്ട്.
സ്റ്റേറ്റ് കോൺഗ്രസ്സിന്റെ നേതാക്കൻമാരായിരുന്ന ടി.എം.വർഗ്ഗീസ്, സി.കേശവൻ, പി.കെ.കുഞ്ഞ്, കണ്ണംതോട്ടത്തിൽ ജനാർദ്ദനൻ നായർ, പ്രക്ഷോഭ സമരങ്ങൾ നയിച്ച ഗോപാലക്കുറുപ്പ്, വരിഞ്ഞം രാഘവൻ പിള്ള, സി പി യുടെ മർദ്ദനഭരണത്തിനെതിരെ ഓടിനടന്ന് പ്രസംഗിച്ച ജി.ജനാർദ്ദനക്കുറുപ്പ് എന്നിവർ പഞ്ചായത്തിന്റെ സംഭാവനയാണ്.
കെ.പി.എ.സി യുടെ സംഘാടകനും ആദ്യത്തെ പ്രസിഡന്റുമായിരുന്നു ജനാർദ്ദനക്കുറുപ്പ്.
പാരിപ്പള്ളി പി.ഭാസ്ക്കരക്കുറുപ്പ്, കുട്ടപ്പക്കുറുപ്പ്, കേശവൻ കുട്ടി, ടൈലർ ചിറക്കര കെ.ബാലൻ പിള്ള, കുഞ്ഞുപിള്ള തുടങ്ങിയ നിരവധി സ്വാതന്ത്ര്യസമര സേനാനികളെ കല്ലുവാതുക്കൽ ഗ്രാമം സംഭാവന ചെയ്തിട്ടുണ്ട്.
നാടക- സിനിമാ രചയിതാവ് രാജൻ കിഴക്കനേല, നാടകസംവിധായകൻ മീനമ്പലം സന്തോഷ്, ചലച്ചിത്ര ഗാന രചയിതാവ് സുധി വേളമാനൂർ തുടങ്ങിയവർ കല്ലുവാതുക്കൽ പഞ്ചായത്തിൽ ഉൾപ്പെടുന്നവരാണ്.
ഏകദേശം 38 ച.
വിസ്തൃതിയിൽ വ്യാപിച്ച് കിടക്കുന്ന ഈ പഞ്ചായത്തിന്റെ വടക്ക് പൂയപ്പള്ളി പഞ്ചായത്തും, കിഴക്ക് പള്ളിക്കൽ പഞ്ചായത്തും, തെക്ക് പടിഞ്ഞാറായി ചാത്തന്നൂർ പഞ്ചായത്തും ചുറ്റപ്പെട്ട് കിടക്കുന്നു.
ഭൂപ്രകൃതി അനുസരിച്ച് ഈ പഞ്ചായത്തിലെ പ്രദേശങ്ങളെ ഇടനാട് വിഭാഗത്തിൽപ്പെടുത്താം.
ഈ പഞ്ചായത്തിൽ ഏറ്റവും ഉയർന്ന പ്രദേശങ്ങൾ വിലവൂർകോണം വേളമാനൂർ ദർപ്പയിൽ കുന്നും, കാടായിൽ കുന്നും, അടുതല കുന്നും ആണ്.
ഇവ ഏകദേശം സമുദ്ര നിരപ്പിൽ നിന്നും 100 മീറ്റർ ഉയരത്തിൽ കാണപ്പെടുന്നു.
ഏറ്റവും താഴ്ന്ന സ്ഥലങ്ങൾ 20 മീറ്ററിൽ താഴെയാണ്.
വെട്ടുകല്ലിൽ നിന്നുണ്ടായ മണ്ണാണ് ചെമ്മണ്ണ്.
ഇത് പല ഇടങ്ങളിലും തവിട്ട് കലർന്ന ചുമപ്പ് നിറമായി കാണപ്പെടുന്നു.
ഇരുമ്പിന്റെ അംശം ഈ മണ്ണിൽ കൂടുതലായി കാണപ്പെടുന്നു.
ഈ പഞ്ചായത്തിൽ കൂടി ഒഴുകുന്ന പ്രധാന നദിയാണ് ഇത്തിക്കര ആറ്.
ഈ പഞ്ചായത്തിൽ കൂടി ഒഴുകുന്ന തോടുകളുടെയും നദികളുടെയും ആകെ നീളം 56.8 കി.
മറ്റു പ്രധാന ഉപരിതല ജലസ്രോതസ്സുകൾ കുളങ്ങളും ചിറകളുമാണ്.
ആകെ ഉള്ള 46 ചിറകളിൽ 16 എണ്ണത്തിൽ മാത്രമാണ് വെള്ളം എപ്പോഴും കാണുന്നത്.
വിസ്തീർണ്ണത്തിൽ വ്യാപിച്ചുകിടക്കുന്ന ഒരു ഭൂപ്രദേശമാണ് ഇത്.
കല്ലുവാതുക്കൽ ഗ്രാമപഞ്ചായത്തിൽ പ്രധാനമായും കരകൃഷികളും നെൽകൃഷികളുമാണുള്ളത്.
ഇത്തിക്കര ആറിനോട് ചേർന്നു കിടക്കുന്ന ഭാഗങ്ങളിൽ മണൽ കലർന്ന പശിമരാശി മണ്ണും കരപ്രദേശങ്ങളിൽ ഭൂരിഭാഗവും ചരൽ കലർന്ന ചുവന്ന മണ്ണും നെൽപ്പാടങ്ങളിൽ മിക്കവാറും മണൽ കലർന്ന ചെളിമണ്ണുമാണ് കാണപ്പെടുന്നത്.
കല്ലുവാതുക്കൽ പഞ്ചായത്തിൽ 1105 ഹെക്ടറോളം  സ്ഥലത്ത് തെങ്ങുകൃഷി ചെയ്തു വരുന്നു.
ഭൂപ്രകൃതി അനുസരിച്ച് കിഴക്കു നിന്നും പടിഞ്ഞാറോട്ട് ചരിവായതിനാൽ പെയ്യുന്ന മഴവെള്ളം മുഴുവൻ കുത്തി ഒലിച്ച് ഇത്തിക്കര ആറുവഴി അറബിക്കടലിൽ ചെന്നു ചേരുന്നു.
പഞ്ചായത്തിന്റെ പേരിനോട് സാദൃശ്യം തോന്നത്തക്ക രീതിയിൽ കല്ലുകളും പാറകളും കൂടി ചേർന്ന ഭൂപ്രദേശമാണിത്.
ദേശീയ പാത 47 പഞ്ചായത്തിനെ കീറി മുറിച്ച് കൊണ്ട് കടന്നുപോകുന്ന കല്ലുവാതുക്കൽ പഞ്ചായത്തിൽ രണ്ട് പ്രധാന കവലകളാണ് കല്ലുവാതുക്കലും, പാരിപ്പള്ളിയും.
വ്യവസായ മേഖലയിൽ മുന്നിട്ട് നിൽക്കുന്നത് കശുവണ്ടി വ്യവസായമാണ്.
ദേശീയപാതയിൽ കൊല്ലം ജില്ലയെ കേരളത്തിന്റെ തലസ്ഥാന ജില്ലയോട് ബന്ധിപ്പിക്കുന്ന കല്ലുവാതുക്കൽ പഞ്ചായത്തിൽ അറിവിന്റെ ആദ്യാക്ഷരം കുറിക്കപ്പെട്ടത് വേളമാനൂർ കൈതളാവിൽ കുടുംബത്തിലെ കാരണവർ ആയിരുന്ന മാധവൻ പിള്ള ആശാന്റെ നേതൃത്വത്തിൽ 117 വർഷങ്ങൾക്കുമുമ്പ് വേളമാനൂരിൽ ആരംഭിച്ച ഓലകുടിലിൽ ആയിരുന്നു.
പ്രസ്തുത സരസ്വതി ക്ഷേത്രമാണ് പിൽക്കാലത്ത് വേളമാനൂർ ഗവ.
എൽ പി, യു പി സ്കൂളായി മാറിയത്.
1950-1960 കാലഘട്ടം വരെ പഞ്ചായത്തിലെ ആരോഗ്യരംഗം ഏതാനും നാട്ടുവൈദ്യന്മാരെയാണ് പ്രധാനമായും ആശ്രയിച്ചിരുന്നത്.
പ്രസിദ്ധനായ നടയ്ക്കൽ കാരൂർ നാരായണൻ വൈദ്യൻ അക്കാലത്ത് എല്ലാ വിധ രോഗങ്ങൾക്കും ചികിത്സ നടത്തിയിരുന്നു.
1955-ൽ പാരിപ്പളളിയിൽ ആരംഭിച്ച മിനി പി എച്ച് സെന്റർ ആണ് പഞ്ചായത്തിൽ ആദ്യമായി പൊതുമേഖലയിൽ ഉണ്ടായ ആരോഗ്യ സ്ഥാപനം.
കല്ലുവാതുക്കൽ ഗ്രാമപഞ്ചായത്തിൽ ഏറ്റവും അടുത്ത റെയിൽവേ സ്റ്റേഷൻ പഞ്ചായത്തിൽ കൂടി കടന്നുപോകുന്ന ഏറ്റവും പ്രധാനപാതയായ എൻ-എച്ച്-47 ൽ നിന്നും 10 കി.
പടിഞ്ഞാറുള്ള പരവൂരിൽ ആണ്.
അൻപതു വർഷങ്ങൾക്ക് മുമ്പ് കല്ലുവാതുക്കൽ ഗ്രാമത്തിൽ കൂടി ഉണ്ടായിരുന്ന പ്രധാന റോഡ് അന്ന് രാജപാത എന്നറിയപ്പെടുന്ന കന്യാകുമാരി-കൊച്ചിൻ റോഡായിരുന്നു.
ഈ റോഡ് പഞ്ചായത്തിന്റെ തെക്ക് കിഴക്കേയറ്റമായ കടമ്പാട്ടുകോണം മുതൽ വടക്കുപടിഞ്ഞാറതിർത്തിയായ തട്ടാർ കോണം വരെ ഉള്ള റോഡാണ് (ഇന്നുള്ള എൻ എച്ച്/47).
1940-45 കാലയളവിലാണ് പഞ്ചായത്തിലെ പ്രധാന പാതയായ കൊല്ലം-തിരുവനന്തപുരം റോഡിൽ കൂടി ആദ്യമായി സർക്കാർ ഉടമയിലുള്ള ട്രാൻസ്പോർട്ട് ഡിപ്പാർട്ട് മെന്റിന്റെ ബസുകൾ ഓടിത്തുടങ്ങിയത്.
1945-ന് ശേഷം റോഡ് മെറ്റൽ ഇടുകയും പിൽക്കാലത്ത് ടാർ ചെയ്യുകയും രണ്ട് പ്രാവശ്യമായി വിപുലീകരിച്ച് ആദ്യ 70 അടി റോഡായും പിന്നീട് 140 അടി ആക്കുകയും ഇന്നുള്ള എൻ എച്ച്  ആയി രൂപാന്തരപ്പെടുകയും ചെയ്തു.
ഗ്രാമീണ സൌകുമാര്യത്താൽ ഉൽകൃഷ്ടമായ ഒരു സംസ്കാരമാണ് കല്ലുവാതുക്കൽ പഞ്ചായത്തിനുള്ളത്.
വടക്കുഭാഗത്ത് കിഴക്ക് പടിഞ്ഞാറായി ഒഴുകുന്ന ഇത്തിക്കര ആറും, ഇവയ്ക്കെല്ലാം മകുടം ചാർത്തി തല ഉയർത്തി നിൽക്കുന്ന കുന്നും, മണ്ണയത്തു കുന്നും, ഒരിപ്പുറത്തുകുന്നും ദർപ്പക്കുന്നും ഇവിടത്തെ പ്രകൃതി വിശേഷമാണ്.
ദേശീയപാത ഈ പഞ്ചായത്തിന്റെ മദ്ധ്യ ഭാഗത്ത് കൂടി ഒരു വെള്ളിയരഞ്ഞാണം പോലെ കടന്നു പോകുന്നു.
ശ്രീനാരായണ ഗുരുദേവന്റെ ഉപദേശങ്ങളും പ്രവർത്തനങ്ങളും ഈ പ്രദേശത്ത് മാറ്റൊലി കൊണ്ടു.
ഇത് അയിത്തത്തിനെതിരായ പ്രവർത്തനങ്ങൾക്ക് ആക്കം കൂട്ടി.
കേരളത്തിന്റെ വിദ്യാഭ്യാസ സാംസ്കാരിക ചരിത്ര പഠനത്തിലും ചരിത്ര രചനയിലും കീർത്തി മുദ്ര പതിപ്പിച്ച ചരിത്ര നായകൻ ഇളംകുളം കുഞ്ഞൻ പിള്ള സാറിന്റെ ജന്മം കൊണ്ട് ഈ പഞ്ചായത്ത് ധന്യമാണ്.
ഞാറ്റു പാട്ടിന്റേയും നാടൻ കലാരൂപങ്ങളുടേയും ഉത്സവ ആഘോഷങ്ങളുടെയും ചരിത്ര പാരമ്പര്യം ഈ പഞ്ചായത്തിനുണ്ട്.
ഒരു ബഹുജന സംഘടനയെന്ന പേരിൽ ആദ്യമായി രൂപം കൊണ്ടത് വണ്ടിത്തൊഴിലാളി യൂണിയൻ ആയിരുന്നു.
പത്രപ്രവർത്തകനും ചെറുകഥാകൃത്തുമായ ആനന്ദക്കുറുപ്പ്, സാഹിത്യകാരനായ നടയ്ക്കൽ ജനാർദ്ദന പിള്ള കാഥികനും ആയുർവേദ ഭിഷഗ്വരനുംആയ ഡോക്ടർ കടവൂർ ശിവദാസൻ, കഥകളും കവിതകളും നോവലുകളും ബാലസാഹിത്യവുമായി 23ൽ ഏറെ പുസ്തകങ്ങൾ പ്രസിദ്ധികരിച്ച കല്ലുവാതുക്കൽ വിജയൻ മുതലായവർ പഞ്ചായത്തിന് അഭിമാനമാണ്.
ഇവിടുത്തെ ആരാധനാലയങ്ങൾ നൂറ്റാണ്ടുകളോളം പഴക്കമുള്ളതാണ്.
ധാരാളം കാവുകളും, കളരികളും, ആൽത്തറകളും, ചാവരമ്പലങ്ങളും ഈ പഞ്ചായത്തിലുണ്ട്.
ധാരാളം ഗുരുമന്ദിരങ്ങളും കാണാൻ കഴിയും.
കഥകളിയും തുള്ളലും ഇവിടുത്തെ ക്ഷേത്രത്തിൽ നടക്കുന്നുണ്ട്.
6 ക്രിസ്ത്യൻ പള്ളികളും, 6 മുസ്ളീം പള്ളികളും, 4 മദ്രസ്സകളും ഇവിടെയുണ്ട്.
ഒരു കാലത്ത് ക്രിസ്ത്യാനികളുടെ ഇടയിൽ മാർഗ്ഗംകളി വളരെ പ്രസിദ്ധമായിരുന്നു.
ഓണക്കളി, കാടിജാതി ഊട്ട്, കോലം കെട്ടി തുള്ളൽ, കാക്കാരിശ്ശി നാടകം, കൈകൊട്ടിക്കളി, മുടിയാട്ടം കളി, പേയൂട്ട് എന്നിവ വളരെ പ്രസിദ്ധമായിരുന്നു.
കോലം കെട്ടി തുള്ളലിന്റെ ഉപജ്ഞാതാവ് ഏരൂർക്കാരൻ എന്നു വിളിക്കുന്ന ആദിച്ചൻ ആയിരുന്നു.
2001-ലെ കാനേഷുമാരി പ്രകാരം 23452 ആണ് കല്ലുവാതുക്കലിന്റെ ജനസംഖ്യ.
ഇതിൽ 11284 പേർ പുരുഷന്മാരും 12168 പേർ സ്ത്രീകളുമാണ്.
ആരാധനാലയങ്ങൾ തിരു ഊഴയികോട്ടു ഇണ്ടള്ളയ്യപ്പൻ ക്ഷേത്രം, കല്ലുവാതുക്കൽ അയ്യപ്പക്ഷേത്രം ,കല്ലുവാതുക്കൽ മേവനകോണം ദേവി ക്ഷേത്രം ചിറക്കര ദേവി ക്ഷേത്രം കൊടുമുട്ടിൽ ദേവി ക്ഷേത്രം വയലിൽ തൃകോവിൽ ക്ഷേത്രം ചെന്തിപ്പിൽ ശ്രീ ഭദ്രകാളീ ക്ഷേത്രം കല്ലുവാതുക്കൽ പള്ളി മാർത്തോമ ചർച് ഇളംകുളം താഴം കാവുംമൂല  ശ്രീ നാഗരാജ കാവ്‌ വിലവൂർക്കോണം അമ്മുമ്മക്കാവ് നടയ്ക്കൽ ആലുവിള ദേവി ക്ഷേത്രം ചക്രംവിള ശ്രീ നാരായണഗുരു ക്ഷേത്രം ചാവരമ്പലം, പൂവത്തൂർ, പുലിക്കുഴി.
ആലുമ്മൂട്ടിൽ ശ്രീഭദ്ര -ശ്രീദുർഗ ദേവി കുടുംബ ക്ഷേത്രം, ഇളംകുളം, മേവനക്കോണം.
പ്രധാന ആശുപത്രികൾ വിമല മിഷൻ ഹോസ്പിറ്റൽ, കല്ലുവാതുക്കൽ ശിവപ്രിയ ആയുർവേദ ഹോസ്പിറ്റൽ.
ജെ എസ് എം ഹോസ്പിറ്റൽ മെഡിക്കൽകോളേജ് , പാരിപ്പള്ളി ഗവണ്മെന്റ് ഹോമിയോ ഡിസ്പെൻസറി, കല്ലുവാതുക്കൽ ഗവമെൻറ് ആയൂർവേദആശുപത്രി കാട്ടുപുരം, വിലവൂർക്കോണം പ്രാഥമിക ആരോഗ്യ കേന്ദ്രം, പാരിപ്പള്ളി വിദ്യാഭാസ സ്ഥാപനങ്ങൾ ഗവണ്മെന്റ് എൽ പി എസ് , കല്ലുവാതുക്കൽ ഗവണ്മെന്റ് യു പി എസ് , കല്ലുവാതുക്കൽ കല്ലുവാതുക്കൽ പഞ്ചായത്ത്‌ ഹൈസ്കൂൾ അമൃത സംസ്കൃത ഹയർ സെകൻഡറി സ്കൂൾ, പാരിപ്പള്ളി ചെന്തിപ്പിൽ എൽ പി എസ്, ചെന്തിപ്പിൽ,വിലവൂർക്കോണം ഡി എം ജെ യു പി എസ്,വിലവൂർക്കോണം ബാങ്കുകൾ ഭാരതീയ സ്റ്റേറ്റ് ബാങ്ക് , പാരിപ്പള്ളി സ്റ്റേറ്റ് ബാങ്ക് ഓഫ് ട്രാവൻകൂർ , പാരിപ്പള്ളി ഫെഡറൽ ബാങ്ക് , കല്ലുവാതുക്കൽ ഫെഡറൽ ബാങ്ക് , പാരിപ്പള്ളി ഇന്ത്യൻ ബാങ്ക് , പാരിപ്പള്ളി ഇന്ത്യൻ ബാങ്ക് , ചിറക്കര സൗത്ത് ഇന്ത്യൻ ബാങ്ക് , പാരിപ്പള്ളി നടയ്ക്കൽ സർവിസ് സഹകരണ ബാങ്ക് , കല്ലുവാതുക്കൽ കൊല്ലം ജില്ലാ സഹകരണ ബാങ്ക് ശാഖ, പാരിപ്പള്ളി കല്ലുവാതുക്കൽ റിജിയണൽ വെൽഫെയർ സഹകരണ സംഘം, കല്ലുവാതുക്കൽ സാംസ്കാരിക നിലയങ്ങൾ
കെെരളി ലെെബ്രറി ആർട്സ് സ്പോഴ്സ് ക്ലബ് കാട്ടുപുരം പ്രശസ്തരായവർ കഥകളി കലാകാരന്മാർ ചാത്തന്നൂർ മനോഹരൻ പിള്ള ചിറക്കര മാധവൻ കുട്ടി ഫാക്ട് രാധാകൃഷ്ണൻ (ഇളംകുളം ) കവികൾ
ചലച്ചിത്ര ഗാന രചയിതാവും കവിയുമായ സുധി വേളമാനൂർ നമ്മുടെ പഞ്ചായത്തിലാണ്.
ദുൽഖർ സൽമാൻ്റെ ആദ്യസിനിമയായ സെക്കൻ്റ് ഷോയിലൂടെയാണ് സിനിമയിലെത്തിയത്.
റോമൻസ്, വൃത്തം തുടങ്ങി നിരവധി സിനിമകളിൽ ഗാനരചയിതാവാണ്.
ഗായകർ ബാലസാഹിത്യകാരന്മാർ എ സി ഹരി ചിത്രകാരർ നീലകണ്ഠ പിള്ള, പാമ്പുറം.
നോവലിസ്റ്റ്കൾ കല്ലുവാതുക്കൽ വിജയൻ.
രാഷ്ട്രീയം ആർട്ടിസ്റ്റ്
സി. കിഴക്കനേല അവലംബം
Kalluvathukkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലുവെട്ടാംകുഴി
കൊല്ലം ജില്ലയിലെ കുളത്തുപ്പുഴ പഞ്ചായത്തിൽ ഉൾപ്പെടുന്ന പ്രദേശമാണ് കല്ലുവെട്ടാംകുഴി.
പ്രശസ്ത മലയാള സിനിമ സംഗീതസംവിധായകനായ രവീന്ദ്രൻ മാഷിന്റെ ജന്മ സ്ഥലം കൂടിയാണിത്.
കല്ലുരുക്കി ഇംഗ്ലീഷ് വിലാസം https://ml.wikipedia.org/wiki/Scoparia_dulcis
കേരളത്തിൽ പരക്കെ കാണപ്പെടുന്ന ഒരു ഔഷധസസ്യം ആണ്‌ കല്ലുരുക്കി .
വൃക്കയിലെ കല്ലിനുള്ള ഔഷധമായതു കൊണ്ടാണ് ഇതിന് ഈ പേരു വന്നത്.
ഇതിന്റെ ശാസ്ത്രീയനാമം Scoparia dulcis എന്നാണ്‌.
ഈ സസ്യം Scrophulariaceae സസ്യകുടുംബത്തിൽ പെടുന്നു.
മലയാളത്തിൽ മീനാംഗണി, സന്യാസിപ്പച്ച, ഋഷിഭക്ഷ എന്നീ പേരുകളിൽ അറിയപ്പെടുന്ന ഈ സസ്യത്തിന്റെ സംസ്കൃതനാമം ആസ്മാഗ്നി എന്നാണ്‌ .
മുറികൂട്ടി എന്ന പേരിലും ഇത് വയനാട് തുടങ്ങിയ പ്രദേശങ്ങളിൽ അറിയപ്പെടുന്നു.
കല്ലുരുക്കി, ഒരു രാത്രി ദൃശ്യം:- പൂമൊട്ടുകൾ, പൂക്കൾ, കായ്കൾ എന്നിവകാണാം.
ഏകദേശം 30 സെന്റീമീറ്റർ പൊക്കത്തിൽ വളരുന്ന ഒരു വാർഷിക സസ്യമാണ്‌ കല്ലുരുക്കി.
ചെറിയ ഇലകൾ പച്ചനിറമുള്ള തണ്ടിന്റെ ചുറ്റുപാടും കാണപ്പെടുന്നു.
തണ്ടുകൾ പച്ചനിറത്തിൽ ശാഖകളായി വളരുന്നു.
ചെറിയ വെളുത്ത പൂക്കളാണ്‌ ഇതിനുള്ളത്.
വിത്തുകൾ തൊങ്ങലുകൾ പോലെ പച്ചനിറത്തിൽ കാണപ്പെടുന്നു.
സമൂലമായിട്ടാണ്‌ കല്ലുരുക്കി ഔഷധങ്ങളിൽ ഉപയോഗിക്കുന്നത് .
കല്ലുരുക്കി സമൂലം പറിച്ചെടുക്കുക.
ശേഷം അരിഞ്ഞു ചതച്ച് നീരെടുത്തശേഷം നാലു ഗ്ലാസ് വെള്ളം ചേർത്ത് ചൂടാക്കുക.
അതിൽ രണ്ട് ടീസ്പൂൺ ജീരകവും ചേർത്ത് രണ്ട് ഗ്ലാസ് ആകുന്നതു വരെ കുറുക്കുക.
തണുത്ത ശേഷം വെറും വയറ്റിൽ സേവിക്കുക.
കഫം , പിത്തം , പനി , മുറിവ് , ത്വക്ക് രോഗങ്ങൾ , വൃക്കയിലെ
കല്ല് തുടങ്ങിയവയ്ക്ക് ഔഷധമായി ഉപയോഗിക്കുന്നു .
അവലംബം 1 2 3 Ayurvedic Medicinal Plants Archived 2008-01-24 at the Wayback Machine .
ചിത്രങ്ങൾ ചിത്രങ്ങൾ തൃശ്ശൂരിൽ പുറത്തേക്കുള്ള കണ്ണികൾ വിക്കിസ്പീഷിസിൽ Scoparia dulcis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Scoparia dulcis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലുരുട്ടിക്കാട ഇംഗ്ലീഷ് വിലാസം https://ml.wikipedia.org/wiki/Ruddy_Turnstone
നീർപ്പക്ഷികളുടെ കൂട്ടത്തിലെ ദൃഡഗാത്രനായ ചെറിയ പക്ഷികളിൽ ഒന്നാണ് കല്ലുരുട്ടിക്കാട (Ruddy Turnstone).
ശാസ്ത്രീയ നാമം : Arenaria interpres.
വടക്കേ അമേരിക്ക , യൂറോപ്പ് , ഏഷ്യാ പസഫിക്ക് തുടങ്ങി ലോകമാകമാനം കാണപ്പെടുന്ന ഈ പക്ഷി ഉയർന്ന ദേശാടന സ്വഭാവം പുലർത്തുന്നവയാണ്.
ശിശിരകാലത്ത് തെക്കൻ തീരത്തേക്ക് കൂട്ടത്തോടെ പറക്കുന്ന ഇവ ശൈത്യം തീരുന്നതോടെ തിരികെ പോകാറുണ്ട്.
22 മുതൽ 24 സെന്റി മീറ്റർ നീളവും 50 മുതൽ 57 സെന്റി മീറ്റർ ചിറകളവും 85 മുതൽ 150 ഗ്രാം വരെ തൂക്കവും ഉള്ള ഇവയുടെ കൊക്കുകൾ 2 മുതൽ 2.5 സെന്റി മീറ്റർ നീളമുള്ളതും ലോഹസമാനവും ആപ്പ് ആകൃതിയുള്ളവയുമാണ്.
കുറിയ കാലുകൾക്ക് തെളിമയുള്ള ഓറഞ്ച് നിറവും 3.5 വരെ നീളവും ഉണ്ടാകും.